Berg-Kragerø Museum
Store norske leksikon,Kunst og estetikk,Kulturinstitusjoner,Museum
Berg-Kragerø Museum, bymuseet i Kragerø, ble stiftet i 1928. Museet ble åpnet for publikum i 1955. Ny museumsbygning stod ferdig i 1979. Museet eier også Theodor Kittelsens fødested i Kragerø sentrum. Museet er underlagt Telemark Museum.
Historie Ved stiftelsen i 1928 fikk museet betydelige samlinger. Disse var lagret omkring i byen inntil Henriette Homan (1866–1943) ved testament skjenket sin gård Berg til museet. Gården ligger om lag 4 km fra Kragerø sentrum og har en vakker hovedbygning fra 1803, omgitt av park, skog og strandområde, dessuten forpakterbolig og driftsbygning. Flere bygninger, blant annet kornbod, riggerbu og arbeiderbolig, er flyttet til museet. Gaven omfattet også et rikt innbo fra tidsperioden 1650–1900. Les mer i Store norske leksikon Kragerø Telemark Museum Eksterne lenker Om Berg-Kragerø Museum hos Telemark Museum